  Виталий Пронин Шаерамы котькуд ёросын, городын ГТО сётыны чаклам интыос кылдытэмын, огъя вераса, 31 сыӵе центр ужа.Дышетскисьёс, ГТО-лэсь куронъёссэ ӟеч быдэстыны быгатӥзы ке, ЕГЭ-ын сётэм баллъёссэс йылэтыны быгатозы, ивортӥз Мугорез кыдатон культурая, спортъя но егитъёсын ужан политикая министерство. Шаерамы котькуд ёросын, городын ГТО сётыны чаклам интыос кылдытэмын, огъя вераса, 31 сыӵе центр ужа. 6-тӥ март школаез йылпумъясьёслэн нуналэнызы ялэмын. Егитъёсты кужымзэс мертаны возьмало Ижын, Воткинскын, Глазовын, Можгаын, Сарапулын. Гуртъёсысь пиналъёс спортын етӥз луэмзэс возьматыны быгатозы асьсэ ёросъёсазы ар ӵоже но. Ужрадэ пыриськон понна врачлэсь справка басьтоно но ГТО-ез сётыны мылкыд сярысь ивортоно https://user.gto.ru/user/register адресъя. Озьы ик пыр-поч валэктон сётозы Удмуртиысь ГТО-лэсь радъяськемзэ эскерисьёс но 8(3412) 500-001 номеръя. Ижысь гурт удысъя академия ГТО-лэсь зарни но азвесь гадьпусъёссэ басьтэмъёслы 5 вить балл йылэтыны чакла. Ижысь техникая университет зарнивуам гадьпусэз утӥсьёсты 10 баллозь шумпоттыны быгатоз. Глазовысь педагогикая интститут, Ижысь медициная академия но Удмурт кун университет зарни гадьпус понна 1 балл ватсаны дасесь. Но со понна ГТО-ысь 8 амалъя тужгес кужмо, чупырес, ӝог луэмез возьматоно. Шаерамы алигес вуттэмын нырысетӥосыз 932 гадьпусъёс: 37 зарни, 334 азвесь, но 561 туй. Ангелина Снигирёва Туспуктӥз А. Горбунов Теги: ГТО дышетскон ЕГЭ  